Mandela-borsbeeld onthulFoto: @PietervanDalen, Twitter ŉ Borsbeeld van oudpresident Nelson Mandela is Maandag by die parlement in Kaapstad onthul. Pres. Jacob Zuma het tydens die onthulling gesê die parlement sal steeds Mandela se nalatenskap bevorder. Hy het ook hulde gebring aan oudpresident FW de Klerk wat ook die onthulling bygewoon het. Zuma het Suid-Afrikaners aangespoor om demokrasie en vryheid te vier deur op 7 Mei aan die algemene verkiesing deel te neem. Hoofregter Mogoeng Mogoeng, voormalige speaker Frene Ginwala, ministers uit die kabinet en adjunkministers, provinsiale premiers, die burgemeester van Kaapstad Patricia de Lille, lede van die diplomatieke korps en verteenwoordigers van burgerlike organisasies het die onthulling bygewoon. -SAPA